jkorsvik/nowiki_second_scrape_merged huggingface dataset:
Michael Ballack

Michael Ballack (født 26. september 1976 i Görlitz) er en tidligere tysk fotballspiller.
Ballack, som signerte for Chelsea i 2006, er en av verdens mest effektive og komplette midtbanespillere. Han er kjent for sin styrke i luftrommet og målfarlighet både på klubb- og landslagsnivå. Han benytter draktnummer 13 i alle sammenhenger, er 189 cm høy og veier 80 kg. Ballack er samboer med Simone og har tre barn. I sesongen 2010 / 2011 skal han spille for Bayer Leverkusen. Den 2. oktober 2012 sa Ballack at han legger opp etter at 2 års kontrakten med Bayer Leverkusen gikk ut.


== Karrieren i tall ==


== Landslaget ==
Michael Ballack ble tatt ut på verdenslaget etter VM i fotball 2002, hvor han var svært delaktig i Tysklands finaleplass. Selv pådro han seg et gult kort for mye til å spille finalen, men på veien dit bidro han med fire målgivende pasninger i tillegg til å score vinnermålet både i kvartfinalen mot USA og semifinalen mot Sør-Korea. Ballack har scoret hele 42 mål på 98 landskamper fra sin midtbaneposisjon, og var tidligere kaptein. Etter mye skader og problemer som satte han utenfor landslaget i VM i 2010, ble han fratatt kapteinsvervet.


== Meritter ==
Bundesligamester: 1997/98, 2002/03, 2004/05, 2005/06
Tysk cupmester: 2002/03, 2004/05, 2005/06
Fotball-VM: Tapende finalist 2002, bronsemedalje 2006
Champions League: Tapende finalist med Bayer Leverkusen 2001/02 og Chelsea 2007/08
Årets spiller i Tyskland: 2002, 2003, 2005


== Referanser ==


== Eksterne lenker ==
Offisielt nettsted 
(en) Michael Ballack – kategori av bilder, video eller lyd på Commons 
(en) Michael Ballack – galleri av bilder, video eller lyd på Commons 
(en) Michael Ballack på Internet Movie Database 
(fr) Michael Ballack på Allociné 
(en) Michael Ballack hos The Movie Database 
(en) Michael Ballack på Discogs 
(de) Michael Ballack – Munzinger Sportsarchiv 
(en) Michael Ballack – FIFA 
(en) Michael Ballack – UEFA 
(fr) Michael Ballack – LÉquipe 
(en) Michael Ballack – Transfermarkt 
(en) Michael Ballack – national-football-teams.com 
(en) Michael Ballack – WorldFootball.net 
(en) Michael Ballack – Soccerbase.com 
(en) Michael Ballack – FootballDatabase.eu 
(de) Michael Ballack – fussballdaten.de 
(en) Leverkusen who's who
Babelfisk

Babelfisken er en fiktiv oversettelsesfisk i boken Haikerens guide til galaksen av Douglas Adams. Den fremstår som en «liten, gul og iglelignende» fisk. Når en babelfisk settes inn i øret, tillater den 'brukeren' å øyeblikkelig forstå alt som blir sagt på et hvilket som helst språk. Dette var både et brukbart verktøy for Adams, som skrev at han alltid synes det var rart at all former for romvesener snakket engelsk; og startpoenget om en vits om guds eksistens.Fiskens navn refererer til tårnet i Babel, som ifølge jødisk og kristen tro førte til Guds introduksjon av en flerspråklig verden.


== Se også ==
Douglas Adams


== Referanser ==
Katapult

En katapult er en kastemaskin som bruker en arm til å sende ut et prosjektil over en lengre distanse. En hvilken som helst type maskin som kaster et objekt kan beskrives som en katapult, men begrepet forstås vanligvis som en kastemaskin eller beleiringsmaskin benyttet i middelalderen.
Navnet katapult kommer fra gresk κατα (mot) og παλλειγ (å kaste (et prosjektil)). Opprinnelig refererte begrepet katapult til en form for kastemaskin som slynget en pil, mens ballista eller ballist refererte til en maskin som kastet en stein, men i årenes løp har de to begrepene byttet mening.
Det var vanlig at hæren eller armeen fant treverk og bygde katapulten på stedet der beleirengen skulle foregå, da dette ofte var lettere enn å frakte med seg deler.


== Konstruksjon ==
Katapulter kan klassifiseres i henhold til det fysiske konseptet som ble benyttet til å lagre og utløse energien som var nødvendig for å slynge objektet.
Den første katapulten som var klart forskjellig fra et håndholdt våpen (som en bue, en armbrøst, en slynge etc.) var den greske gastrophetes, en armbrøst så stor at den ble støttet mot underlivet heller enn mot armen, derfor ble den også kalt for en mavebue. 
Det neste steget var en større utgave i form av en armbrøst støttet til en base eller et underlag mot bakken, som tidlige versjoner av oxybeles (gresk for «pilskyter») og ballista (den romerske versjonen av oxybeles). Arbalette a tour var en middelaldersk versjon av en armbrøst støttet til en base. Energien i disse katapultenes ble lagret i buens spennkraft. 
En slynge i enden av en vippearm var også en katapult i den forstand at disse våpnene også kunne avfyre alle former for prosjektiler, fra steiner til krukker med gresk ild.


== Litteratur ==
Rihll, Tracey Catapult: A History, Westholme Publishing, ISBN 978-1-59416-035-6
Chevrolet

Chevrolet er et amerikansk bilmerke som er eid av General Motors. Firmaet ble stiftet 3. november 1911 for å konkurrere med Ford. På folkemunne blir Chevrolet kalt for Chevy.


== Historie ==
Chevrolet Motor Car Company ble stiftet den 3. november 1911 av Louis Chevrolet (født 25. desember 1878 i La Chaux-de-Fonds i Sveits) sammen med William C. Durant samt investeringspartnerne William Little (produsenten av Little automobile) og Dr. Edwin R. Campbell (svigersønn til Durant) samt i 1912 R. S. McLaughlin GEO av General Motors i Canada. Deres første modell var «Classic Six», en sedan for fem passasjerer, utstyrt med en 4,9 liters (299 kubikktommer), seksylindret motor.  Topphastigheten var 105 km/h.


== Daewoo - Chevrolet ==
2001, GM kjøpte opp Daewoo for å få et større marked i Europa med logoen sin.
2009, GM bestemmer seg for at deres egne plattformer skal inn på alle fabrikker, verden over. Rebadging av Daewoo opphører, Chevrolet Spark ser dagens lys.


== Modeller ==

		
		
		
		
		
		
		
		
		
		
		
		
		
		
		


== Eksterne lenker ==
(en) Offisielt nettsted 
(en) Chevrolet – kategori av bilder, video eller lyd på Commons 
Chevrolet Club of Norway
Cunningham Automobile Company

The Cunningham Car Company er et amerikansk selskap som bygger løps- og sportsbiler.  Det ble stiftet av Briggs Swift Cunningham II (1907–2003, og bygget sin første bil i 1950
Farsø kommune

Farsø kommune er en tidligere dansk kommune i Nordjyllands amt, siden regionreformen 2007 en del av Vesthimmerlands kommune i Region Nordjylland.


== Referanser ==
Fjerritslev kommune

Fjerritslev kommune var inntil 1. januar 2007 en egen kommune på nordvestkysten av Jylland i Nordjyllands amt i Danmark.
I forbindelse med Kommunalreformen (2007) ble størstedelen av kommunen slått sammen med Aabybro kommune, Brovst kommune og Pandrup kommune til Jammerbugt kommune. Denne kommunen har et areal på 863 km² og 38 864 (2005) innbyggere. Den nye kommunen ligger i den nye regionen kalt Region Nordjylland.
Nabokommuner med landforbinding er på østsiden Brovst, Hanstholm og Thisted  på vestsiden og Løgstør i sør. Fordi Fjerritslev kommune ligger på nordkysten av Limfjorden, ligger grensen med Nibe som er dens nabo i sør i vannet. Løgstør, som deles av fjorden, er skilt fra Fjerritslev av Agger sund.


== Kilder ==
Kommunalstatistikk: NetBorger Kommunefakta fra KMD alias Kommunedata
Kommunesammenslåinger og naboer: Eniros kart over de nye kommunene


== Eksterne lenker ==
Den gamle kommunens eget nettsted
Jammerbugt kommunes nettsted
Frederikshavn

Frederikshavn er en by i Region Nordjylland, Danmark med 23 636 innbyggere (2006). Frederikshavn ligger ved Kattegat på østkysten av Vendsyssel. Gamle Frederikshavn kommune hadde i 2004 34 416 innbyggere. Etter kommunalreformen 2007 er også Sæby kommune og Skagen kommune lagt under den nye Frederikshavn kommune. 
Frederikshavn ligger i et morenelandskap som ble skapt av innlandsisen i siste istid for 14 000 år siden. Byen het tidligere Fladstrand  før den skiftet navn og ble oppkalt etter kong Frederik VI. Frederikshavn fikk kjøpstadsrettigheter i 1818.
Næringslivet i Frederikshavn har tradisjonelt vært sentrert rundt fiskeri og havnevirksomhet. I dag er den en av Danmarks fremste fergebyer med forbindelser til Oslo og Göteborg. Byen har også et større sykehus, marinebase og tekniske skoler tilknyttet maritime fag.


== Historie ==
Det har bodd mennesker i området ved Frederikshavn i flere tusen år. Rundt i kommunen finnes en mengde langdysser og jernaldergraver. Den naturlige havnen beskyttes av små øyer og rev og nærheten til Sverige og Norge har hatt stor økonomisk betydning. 
Det er fem middelalderkirker i Frederikshavn oppført i tiden 1150–1250: Skærum kirke anses for å være eldst, mens Flade kirke, Gærum kirke, Åsted kirke og Elling kirke er oppført etter 1200.
Bangsbo herregård nevnes første gang i 1367 som væpnergård under Børglum kloster og ytterligere fem større herregårder og mindre slott er nevnt på sent 1300-tall og utover 1400-tallet.
Fladstrand kirke ble oppført i den store oppgangstiden for sildefisket i 1688–1690. Den var i bindingsverk, senere erstattet av mur. Kirkegården omfatter en større krigskirkegård med flyktningegraver samt engelske og tyske krigsgraver fra andre verdenskrig. 
Under andre verdenskrig var byen en del av tyskernes Atlanterhavsvoll med status som forsvarsområde, Verteidigungsbereich. De tre andre danske områdene med en slik status var Hanstholm, Esbjerg og Aalborg.
Havnen har tradisjonelt vært byens økonomiske lokomotiv med fiskeri og verftsindustri. Men etter krisen i fiske- og verftsnæringene i 1980-årene har turismen overtatt som hovednæringsvei.
Byen har med noen unntak vært sosialdemokratisk, og borgermester er Birgit Stenbak Hansen fra sosialdemokratene.


== Næringsliv ==
Hvert år besøker 5 millioner mennesker Frederikshavn, stort sett som fergeturister. Grensehandelen er en viktig næringsvei, med store varehus som betjener norske og tyske handlende. 
Byen har følgende fergeforbindelser: 

Færgeselskabet Læsø I/S – daglig til Læsø
Stena Line – daglig til Göteborg og OsloFra Frederikshavn stasjon går Skagensbanen og (Vendsysselbanen) og motorveiforbindelse (E45) til Aalborg via Hjørring, og hurtigbåtene til Göteborg tar 2 timer over Kattegat. Byen har også en innenriks kortbaneflyplass, Sinndal lufthavn.
Det foregår flere events, friluftskonserter og idrettsarrangementer i Frederikshavn hele året gjennom.


== Vennskapsbyer ==
 Borlänge, Sverige
 Bremerhaven, Tyskland
 Frederikshåb, Grønland
 Larvik, Norge
 North Tyneside, England
 Riga, Latvia
 Rovaniemi, Finland
 Vestmannaeyjar, Island


== Galleri ==

		
		


== Referanser ==


== Eksterne lenker ==
Frederikshavn Kommune
Hadsund kommune

Hadsund kommune er en tidligere kommune  i Nordjyllands amt i Danmark som ble opprettet ved Kommunalreformen fra 1. april 1970. 
Administrasjonssenteret var byen Hadsund.
Ved Kommunalreformen i 2007 ble kommunen slått sammen med Arden kommune, Hobro kommune og Mariager kommune til den nye Mariagerfjord kommune.


== Borgermestre ==
Karl Christensen (S) 1995–2007
Jens-Erik Bech (S) 1994–1995
Lau Jensen (S) 1986–1994
Tage Jespersen (V) 1970–1986


== Referanser ==
Avalanche

Avalanche har flere betydninger, blant annet:

Avalanche, en amerikansk katastrofefilm fra 1978 med Rock Hudson.
AVALANCHE – en gruppe i rollespillet Final Fantasy VII
The Avalanche – et musikkalbum av Sufjan Stevens
Avalanche er en norsk musikkgruppe.
Avalanche – spor på Leonard Cohens Songs of Love and Hate.
Avalanche er det engelske ordet for lavine
Hals kommune

Hals kommune er en tidligere dansk kommune i Nordjyllands amt i Danmark. I forbindelse med Kommunalreformen (2007) ble den slått sammen med Aalborg kommune.Kommunen besto av byen Hals og tettstedene Vester Hassing, Ulsted, Gandrup og Hou.


== Referanser ==
Hov (Færøyene)

Hov (IPA: [ˈhoː], dansk: Hove) er en bygd  på Suðuroy, den sørligste av Færøyene. Bygda er den eneste i Hovs kommuna. Hov ligger midt på østkysten av Suðuroy, ved fjorden Hovsfjørður, der den 1,7 hektar store holmen Hovshólmur befinner seg. Hov er en av Færøyenes eldste bygder, og er nevnt i Færøyingesaga. Sagaen forteller om Havgrímur, en vikinghøvding som bodde i Hov i det 900-tallet. Han dyrket hedenske (førkristne) guder ved et gudehov, derav bygdas navn.


== Geografi ==
Vest for Hov finner man fossefallet Foldarafossur, en del av elven Hovsá. Hovsá renner fra Vatnsnes, og har sitt utløp mellom bygdene Porkeri og Hov. Foldarafossur er et velkjent bildemotiv, og avbildes på et færøysk frimerke utstedt i 1999. Fossen ligger der hvor Hovsá renner over kanten av Foldarshamri. Litt lengre sør ligger fjellpasset Foldarsskarð. Alle disse tre stedsnavnene har det samme opphavet; lingvister mener at navnet kommer av jorden (på færøysk også kalt foldin) like ved disse stedene.


== Historie ==
Det har vært havn i Hov helt tilbake til landnåmstiden. Den nåværende havnen ble bygd i 1935–1940 (og senere utvidet på 1960-tallet), og har betydd et stort fremskitt for bygda. Fra da av har man kunnet dra til sjøs med større båter hele året rundt. Hov kirke er en tradisjonell, svartmalt trekirke. Den stod opprinnelig i Vágur, men ble flyttet og gjenreist i Hov i 1943, da Vágur fikk en ny kirke.Fiskeoppdrett har siden 1980-tallet sysselsatt mange av bygdas innbyggere. 


== Galleri ==

		
		
		
		
		
		
		


== Eksterne lenker ==
(en) Hov (Suðuroy) – kategori av bilder, video eller lyd på Commons 
(en) Hov, Faroe Islands – galleri av bilder, video eller lyd på Commons 
Hov på faroeislands.dk
Hov hos Postverk Føroya
Hovs kommuna
Hov på Flickr
Hirtshals

Hirtshals er en by i Vendsyssel i Danmark. Ved den danske kommunalreformen i 2007 ble Hirtshals kommune en del av Hjørring kommune. Tidligere var byen senter i Hirtshals kommune. Hirtshals har 5857 innbyggere (2018). Byen er kjent for sin fiske- og fergehavn. Hirtshals har fergeforbindelse med Kristiansand, Larvik, Langesund, Stavanger og Bergen. Det går motorvei direkte til Aalborg og videre til Tyskland.
Hirtshals havn ble utbygget 1919–1931 og sterkt utvidet i 1966. Den er Danmarks nest største fiskehavn etter omsatt mengde, bare overgått av Esbjerg på sørvestkysten av Jylland.
Nordsøakvariet i Hirtshals er et av Nordens fremste saltvannsakvarier og vektlegger livet i Nordsjøen. Akvariet er tilknyttet Nordsømuseet, og det er gode overnattingsmuligheter i Hirtshals. Sommerturismen knyttet til museet og fergetrafikken er betydelig.
I nærheten av Hirtshals fyr ligger Bunkermuseet Hirtshals. 10. batteri er Danmarks eneste utgravde, komplette tyske forsvarsanlegg fra andre verdenskrig som er åpent for publikum.


== Eksterne lenker ==
Hirtshals kommune (historisk database)
Hirtshals turist
Tvøroyri

Tvøroyri (IPA: [ˈtvøːɹɔiɹɪ], foreldet dansk skrivemåte: Tværå) er en by på Færøyene. Tvøroyri ligger ved Trongisvágsfjørður på østkysten av Suðuroy. Tvøroyri er administrasjons­senter for kommunen med samme navn, som også omfatter bygdene Froðba, Trongisvágur, Øravík og Øravíkarlíð. Tvøroyri danner en sammenhengende bebyggelse med Trongisvágur og Froðba; den 1. januar 2016 hadde hele bebyggelsen til sammen 1 603 innbyggere, hvorav 817 på selve Tvøroyri.Tvøroyri er en viktig handels- og fiskeri­havn med dypvannskai, fiskemottak, verft og mange hjemmehørende fiske­fartøyer. Fiskemottaket Varðin Pelagic med fryse­lager for 14 000 tonn fisk åpnet i 2012. Mottaket sysselsetter om lag 100 personer. Lokalsykehuset på Suðuroy, som ligger på Tvøroyri, er også en viktig arbeidsplass.
Bilfergen M/F «Smyril» anløper fergekaien på Krambatangi ved Tvøroyri flere ganger daglig. Fergen knytter Tvøroyri og resten av Suðuroy sammen med hovedstaden Tórshavn.


== Historie ==
Det kongelige handelsmonopolet åpnet en filial på hittil ubebodde Tvøroyri i 1836. Grunnen hørte til bøndene i Froðba. I 1856 ble handelsmonopolet oppløst, og i siste halvdel av 1800-tallet gikk handelsmenn som Johan Mortensen og T.F. Thomsen inn i rederi­virksomhet, skipsverft, storhvalfangst og klippfiskeksport. Det kom etter hvert til mange selvstendige håndverkere.Tvøroyri vokste fra 66 innbyggere i 1860 til 600 i 1925. Med alle fiskeindustriarbeiderne vokste også en ny samfunnsklasse frem. Tvøroyri var Færøyenes nest største by frem til den forbigått av Klaksvík i 1940.
Den gamle kirken i Froðba ble flyttet til Tvøroyri, som ikke tidligere hadde vært kirkested, men denne ble snart for liten. Den står nå i Sandvík. Den nåværende Tvøroyrar kirkja ble reist og viglet i 1908.


== Fotnoter ==


== Referanser ==


== Eksterne lenker ==
Offisielt nettsted 
(en) Tvøroyri – kategori av bilder, video eller lyd på Commons 
(en) Tvøroyri – galleri av bilder, video eller lyd på Commons
Prestekongen Johannes

Prestekongen Johannes har sin opprinnelse i en legende om at det fantes en stor kristen hersker i Det fjerne østen som både var prest og konge, og som ville komme de kristne til unnsetning i kampen mot muslimene. Denne legenden ble nok mest populær i forbindelse med tiden med korstogene, og det sies at en av Henrik Sjøfarerens motiver for å utforske Afrikas vestkyst var å finne denne «Prestekongen Johannes».  Han mente at det kristne riket befant seg sør i Afrika. 


== Prester Johannes hos Bar Hebraeus ==
Bar Hebraeus ser ut til å kalle forgjengeren til Djengis Khan for Johannes, og at denne
Johannes trolig blir forbundet med prestekongen Johannes, ettersom Djengis blir utpekt av Gud til å overta Johannes' kongedømme, og således tolkes Djengis som den nye «Prestekongen Johannes». Det følgende sitatet (oversatt fra engelsk) handler historisk sett om Djengis liv, men hvor Bar Hebreus presenterer historien slik de ofte ble fortalt på den tiden:

 I året 1202/1203 da 'ÛNK KHÂN, det er Johannes, de kristnes konge, som regjerte over en stamme av hunnerbarbarere som kalles KRIT, gikk Djengis Khan i hans tjeneste. Og da 'ÛNK KHÂN så hans utmerkede visdom og hvor mye han forbedret seg dag for dag, ble han sjalu på ham og planla å fange ham for så å drepe ham. To av 'ÛNK KHÂNs menn fikk varslet Djengis ... og han og hans menn flyktet unna om natten. Flere ganger møttes de to partene til kamp...helt til 'ÛNK KHÂN ble drept. ...
Og det er riktig å vite at denne Kong Johannes av Krîth ikke ble frastøtt for ingenting, men bare fordi han i sitt hjerte hadde forlatt frykten for Herren Kristus, som hadde velsignet ham, og at han hadde tatt seg en kone av en kinesisk stamme som kalles Kârâketâ. Han sviktet sine fedres religion og tilba fremmede guder, og derfor tok Gud bort hans kongedømme og gav det til en som var bedre enn ham. ... Og på den tiden stod det fram vanlig mann av tatarene, som ifra dypet av vinteren, i all frost og kulde som eksisterer i dette landet, gikk nesten naken gjennom fjellene og på moene i mange dager. Denne mannen stod fram og sa: «Jeg kommer fra Gud, og han sa til meg: Jeg har gitt hele verden til TEMÛRKHÎN og hans sønner. Og jeg har gitt ham navnet Djengis Khan»... 

  
Mongolene forsøkte å opprette en allianse med det kristne Europa mot nettopp muslimene, og det kan ha ført til at noen så på Djengis Khan som den rettmessige prestekongen. Men siden navnet ikke var det samme, måtte det lages en dekkhistorie.


== Etiopia ==
Legenden om Prestekongen Johannes kan ha sitt utspring i  kongeriket Aksum, som ble kristnet i 300 e.kr. Da muslimene erobret Nord-Afrika på 600-tallet, ble Aksum isolert. Dette kristne kongeriket, der kongen både var patriark og monark,  kan så ha blitt til legenden om Prestekongen Johannes. En utsending fra Portugal besøkte kongeriket i 1480-årene, men fant da et fattig og svakt land som ikke kunne bidra med noe i kampen mot muslimene. 

Prestekongen Johannes forekommer i Freisings våpen fra 1300-tallet, som pave Benedikt XVI inkluderte i sitt pavelige våpen.


== Referanser ==
Julio Medem

Julio Medem (født 21. oktober 1958, i San Sebastian, Spania) er en filmregissør, også kjent som Julio Medem LaFont.
Allerede som tenåring lagde Julio Medem kortfilmer med farens filmkamera. Samtidig studerte han psykiatri fordi han ønsket å lære mer om de mørke krokene i menneskesinnet. I 1985 fikk han sin medisingrad. 
I 1986 regisserte han kortfilmen Patas en la cabazea som han vant en pris for på filmfestivalen i Bilbao. I 1987 mottok han Telenorte-prisen for en annen kortfilm, og bestemte seg da for å bli profesjonell filmskaper.


== Filmografi som regissør ==


=== Spillefilm ===
1992: Vacas
1993: Det røde ekorn (La ardilla roja)
1996: Kjærlighetens engler (Tierra)
1999: De elskende ved polarsirkelen (Los amantes del círculo polar)
2001: Sex & Lucía
2008: Kaotiske Ana (Caótica Ana)
2010: Rom i Roma (Habitación en Roma)
2015: Ma ma


=== Dokumentar ===
2003: La pelota vasca: La piel contra la piedra


== Referanser ==


== Eksterne lenker ==
(es) Offisielt nettsted 
(en) Julio Medem – kategori av bilder, video eller lyd på Commons 
(en) Julio Medem på Internet Movie Database 
(sv) Julio Medem i Svensk Filmdatabas 
(da) Julio Medem på Filmdatabasen 
(da) Julio Medem på Scope 
(fr) Julio Medem på Allociné 
(en) Julio Medem på AllMovie 
(en) Julio Medem hos The Movie Database
Anders Frisk

Anders Frisk (født 18. februar 1963 i Göteborg) er en tidligere svensk fotballdommer som dømte på høyeste internasjonale nivå. Han er bosatt i Mölndal.
Anders Frisk dømte blant annet finalen i EM i fotball 2000.
Den 11. mars 2005 bestemte Anders Frisk seg for å legge opp som dommer på grunn av trusler mot familien etter at han viste ut Didier Drogba i kampen mellom FC Barcelona og Chelsea i Mesterligaen.


== Eksterne lenker ==
(en) Anders Frisk – Transfermarkt (dommer) 
(en) Anders Frisk – WorldFootball.net (dommer) 
(en) Anders Frisk – Soccerbase.com (dommer) 
(en) Anders Frisk – Soccerway 
(en) Anders Frisk – EU-Football.info (dommer) 
(en) Anders Frisk – PlaymakerStats.com (dommer)
Manuel Arteaga y Betancourt

Manuel Arteaga y Betancourt (født 28. desember 1879 i Puerto Principe, nå Camagüey på Cuba, død 20. mars 1963 i Havanna) var en av den katolske Kirkes kardinaler, og erkebiskop av Havanna 1941–1963.
Kreert til kardinal av pave Pius XII i 1946.
Han deltok i konklavet 1958 som valgte pave Johannes XXIII.
Kardinal Arteaga y Betancourt ble forfulgt av Fidel Castros kommunistiske regime, og tok tilflukt i den argentinske ambassade og i nuntiaturet 1961–1962. Fra 1962 til sin død var han pasient ved sykehuset «San Juan de Dios».


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Antonio Vico (1847-1829) *1898
Erkebiskop George Joseph (Jorge José) Caruana (1882-1951) *1921
Kardinal Manuel Arteaga y Betancourt (1879-1963) *1942


== Referanser ==


== Eksterne lenker ==
The Cardinals of the Holy Roman Church